**Професионалното образование и обучение чрез работа (дуална система на обучение)**

Действащите разпоредби на Закона за професионалното образование и обучение - чл. 2, ал. 1 на Закона „обучението чрез работа (дуална система на обучение) е **специфична форма на професионално обучение за придобиване на професионална квалификация**, което се организира въз основа на партньорство, включително въз основа на договор между един или няколко работодатели и институция за професионално образование и обучение.“

В изпълнение на разпоредбите наЗакона за професионалното образование и обучение са осъществени следните дейности:

• Приета е Наредба № 1 от 8.09.2015 г. за условията и реда за провеждане на обучение чрез работа (обн. ДВ, бр. 70 от 11.09.2015 г.) регламентираща функциите на участниците - работодатели, обучаващи институции, наставници, учители-методици, обучавани (ученици и лица над 16 г.), условията и реда за организиране и провеждане на обучение, оценяване и удостоверяване на обучението

• Изменена и допълнена е Рамкова програма В за професионално образование с придобиване на II и III степен на професионална квалификация за обучение чрез работа (дуална система на обучение)

• Разработени и утвърдени са учебни планове и програми за обучение чрез работа (дуална система на обучение) за учебната 2015-2016 година. Разработени са учебни планове и програми за обучение чрез работа (дуална система на обучение) за учебната 2016-2017 година.

През учебната 2015/2016 г. започна изпълнение на проекти за провеждане на обучение чрез работа (дуална система на обучение) по 7 професии (10 специалности) в 5 ПГ в София, Габрово, Казанлък и Панагюрище. Изпълняват се три пилотни проекта:

• **Проект „Домино“** - Швейцарска подкрепа за въвеждане на елементи на дуалното обучение в българската образователна система - до момента са включени 5 професии:

**През учебната 2015-2016 г.** се провежда обучение по професиите:

 „Машинен техник“, специалност „Машини и системи с ЦПУ“

 „Техник-технолог в ХВП“, специалност „Производство и преработка на мляко и

 млечни продукти“

**През учебната 2016-2017 г.** започна дуално обучение по още 3 професии:

 „Готвач“, специалност „Производство на кулинарни изделия и напитки“

 „Електротехник“, специалност „Електрообзавеждане на производството“

 „Техник на енергийни съоръжения и инсталации“, специалност „Газова техника“

• **Пилотен австрийски проект „Дуално обучение в България“,** осъществяван с подкрепата на Търговската камара на Австрия по професиите:

 „Мехатроника“, специалност „Мехатроника“

 „Икономист“, специалност „Търговия“

• **Проект по заявка и с финансиране от българския бизнес** – представени са фирми от Сдружение на предприемачите в гр. Панагюрище за дуално обучение по професиите:

 „Минен техник“,

 „Машинен техник“,

 „Техник на прецизна техника “

 „Техник по транспортна техника“

• По **ОП НОИР** се подготвя операция „Въвеждане на дуално професионално образование“ (ДОМИНО2) – за насърчаване на устойчиви и трайни партньорства между училищата и местния бизнес.

• За учебната 2016/2017 година са получени заявки от работодатели за обучение чрез работа (дуална система на обучение) в 19 професионални гимназии по 16 професии: Машинен техник; Техник на прецизна техника; Мехатроника; Техник по транспортна техника, Минен техник; Електротехник; Техник-технолог в дървообработването; Оператор в дървообработването; Техник-технолог в хранително-вкусовата промишленост, Техник на електронна техника, Техник на енергийни съоръжения и инсталации; Текстилен техник; Готвач; Икономист; Спедитор-логистик; Техник на енергийни съоръжения и инсталации.